
  
DR.30.9.2013 33  

 
Tuan Pengerusi: Sila. 

 

12.35 tgh. 

Dato’ Wan Mohammad Khair-il Anuar Wan Ahmad [Kuala Kangsar]: Terima 

kasih Tuan Yang di-Pertua. Saya merujuk kepada maksud B.11 Butiran 020500.  

Saya ingin melihat perkara ini secara keseluruhan. Kita lihat bahawa ekonomi 
Malaysia begitu sihat yang telah kita alami beberapa tahun dan apabila ekonomi kita sedikit 
tercabar, maknanya ekonomi negara kita mengalami satu keadaan yang demam. Jadi itulah 
sebabnya apabila tindakan untuk mengurangkan subsidi ini sebenarnya adalah satu ubat 
untuk ekonomi kita untuk mengimbangkan nilai mata wang kita, pengaliran mata wang luar 
dan juga eksport kita untuk mengimbangi instrumen pembayaran semula wang tunai 
kerajaan.  

Kita lihat bahawa sebenarnya apabila kita telah mengalami keadaan yang 
terlampau sihat, rakyat Malaysia sekarang sebenarnya mempunyai tabiat berbelanja secara 
lebih di luar keperluan. Kalau kita lihat tentang kesannya oleh kerana dikatakan minyak itu 
naik terlampau mendadak, kalau kita lihat di highway, NKVE dan tempat-tempat lain, 
adakah kita lihat bahawa orang tiba-tiba tidak menggunakan jalan raya ataupun tidak 
menggunakan pengangkutan di luar keperluan. Kita tahu memang ada keperluan asas 
tetapi kita lihat tidak. Ini adalah kerana budaya consumerism yang begitu tinggi dalam 
kalangan masyarakat kita.  

Jadi saya ingin memberi satu cadangan kepada pihak-pihak yang berkenaan 
mungkin Petronas Dagangan ataupun kerajaan untuk melihat dan menilai secara kualitatif 
dan juga kuantitatif yang mana apakah benar-benar kesan daripada pengurangan subsidi 
ini telah memberi satu data yang membuktikan bahawa rakyat menggunakan atau 
mengurangkan penggunaan.  

Jadi itulah satu perkara yang saya harap pihak Petronas Dagangan ataupun pihak 
kerajaan dapat mencari data akibat daripada ini. Apakah ia sebenar-benarnya menjejaskan 
rakyat? Ini kerana kita lihat rakyat masih membuat perkara-perkara yang di luar keperluan 
kerana tabiat kita yang selama ini sebagai mengalami ekonomi yang cukup baik. Kalau kita 
lihat di kampung walaupun ada terjejasnya sedikit kenaikan barangan tetapi masih ada 
rakyat di kampung-kampung walaupun mereka boleh menanam cili ataupun menanam 
perkara-perkara asas sayur untuk keperluan seharian tetapi sebab budaya dan tabiat 
kepenggunaan ini masih pergi ke pasar-pasar untuk membeli barangan yang dikatakan 
sudah naik sedikit. Jadi saya harap kerajaan memberi sedikit data untuk mengenal pasti 
apakah kesan sebenarnya tentang pengurangan subsidi ini. Sekian, terima kasih. 

Tuan Pengerusi: Pokok Sena. 

 

12.38 tgh. 

Dato’ Haji Mahfuz bin Haji Omar [Pokok Sena]: Baik terima kasih Tuan Yang di-

Pertua yang memberi kesempatan kepada saya untuk bersama membahaskan B.11 iaitu 
020500 yang berkaitan dengan subsidi gas, diesel dan petrol.  

Saya ingin mendapat penjelasan daripada pihak kerajaan sebab di awal program 
rasionalisasi subsidi yang telah pun dibuat oleh pihak PEMANDU pada awal beberapa 
tahun dahulu, mereka telah menggariskan satu jadual tentang kenaikan ataupun 
pengurangan subsidi sebab kerajaan selalu menggunakan hujah bahawa kerajaan tidak 
pernah naik harga minyak. “Kerajaan tidak pernah naik harga minyak”, itu kenyataan Yang 

Berhormat Timbalan Menteri, rakan saya dari Pontian. Kerajaan tidak pernah naik harga 
minyak itu harga minyak antarabangsa, pasaran antarabangsa yang menentukan. Cuma 
kerajaan mengurangkan subsidi tetapi harga pasaran, harga runcitnya memang rakyat dia 
beli, memang harga dia naik dua kupang.  

 



Tuan Pengerusi: Sila. 12.35 tgh. Dato' Wan Mohammad Khair-il Anuar Wan Ahmad [Kuala Kangsar]: Terima kasih Tuan Yang di-Pertua. Saya merujuk kepada maksud B.11 Butiran 020500. Saya ingin melihat perkara ini secara keseluruhan. Kita lihat bahawa ekonomi Malaysia begitu sihat yang telah kita alami beberapa tahun dan apabila ekonomi kita sedikit tercabar, maknanya ekonomi negara kita mengalami satu keadaan yang demam. Jadi itulah sebabnya apabila tindakan untuk mengurangkan subsidi ini sebenarnya adalah satu ubat untuk ekonomi kita untuk mengimbangkan nilai mata wang kita, pengaliran mata wang luar dan juga eksport kita untuk mengimbangi instrumen pembayaran semula wang tunai kerajaan. Kita lihat bahawa sebenarnya apabila kita telah mengalami keadaan yang terlampau sihat, rakyat Malaysia sekarang sebenarnya mempunyai tabiat berbelanja secara lebih di luar keperluan. Kalau kita lihat tentang kesannya oleh kerana dikatakan minyak itu naik terlampau mendadak, kalau kita lihat di highway, NKVE dan tempat-tempat lain, adakah kita lihat bahawa orang tiba-tiba tidak menggunakan jalan raya ataupun tidak menggunakan pengangkutan di luar keperluan. Kita tahu memang ada keperluan asas tetapi kita lihat tidak. Ini adalah kerana budaya consumerism yang begitu tinggi dalam kalangan masyarakat kita. Jadi saya ingin memberi satu cadangan kepada pihak-pihak yang berkenaan mungkin Petronas Dagangan ataupun kerajaan untuk melihat dan menilai secara kualitatif dan juga kuantitatif yang mana apakah benar-benar kesan daripada pengurangan subsidi ini telah memberi satu data yang membuktikan bahawa rakyat menggunakan atau mengurangkan penggunaan. Jadi itulah satu perkara yang saya harap pihak Petronas Dagangan ataupun pihak kerajaan dapat mencari data akibat daripada ini. Apakah ia sebenar-benarnya menjejaskan rakyat? Ini kerana kita lihat rakyat masih membuat perkara-perkara yang di luar keperluan kerana tabiat kita yang selama ini sebagai mengalami ekonomi yang cukup baik. Kalau kita lihat di kampung walaupun ada terjejasnya sedikit kenaikan barangan tetapi masih ada rakyat di kampung-kampung walaupun mereka boleh menanam cili ataupun menanam perkara-perkara asas sayur untuk keperluan seharian tetapi sebab budaya dan tabiat kepenggunaan ini masih pergi ke pasar-pasar untuk membeli barangan yang dikatakan sudah naik sedikit. Jadi saya harap kerajaan memberi sedikit data untuk mengenal pasti apakah kesan sebenarnya tentang pengurangan subsidi ini. Sekian, terima kasih. Tuan Pengerusi: Pokok Sena. 12.38 tgh. Dato' Haji Mahfuz bin Haji Omar [Pokok Sena]: Baik terima kasih Tuan Yang di- Pertua yang memberi kesempatan kepada saya untuk bersama membahaskan B.11 iaitu 020500 yang berkaitan dengan subsidi gas, diesel dan petrol. Saya ingin mendapat penjelasan daripada pihak kerajaan sebab di awal program rasionalisasi subsidi yang telah pun dibuat oleh pihak PEMANDU pada awal beberapa tahun dahulu, mereka telah menggariskan satu jadual tentang kenaikan ataupun pengurangan subsidi sebab kerajaan selalu menggunakan hujah bahawa kerajaan tidak pernah naik harga minyak. "Kerajaan tidak pernah naik harga minyak", itu kenyataan Yang Berhormat Timbalan Menteri, rakan saya dari Pontian. Kerajaan tidak pernah naik harga minyak itu harga minyak antarabangsa, pasaran antarabangsa yang menentukan. Cuma kerajaan mengurangkan subsidi tetapi harga pasaran, harga runcitnya memang rakyat dia beli, memang harga dia naik dua kupang.